V roku 1973 sa stal predsedom Zboru ordinárov Slovenska. Bol aktívnym členom kolaborantského Združenia katolíckych duchovných "Pacem in terris" až do jeho zániku po novembri 1989, a to aj napriek zákazu združenia Svätou stolicou v roku 1982. Za jeho činnosť v "Pacem in terris" ho prezident ČSSR Gustáv Husák v roku 1985 vyznamenal jedným z najvyšších štátnych vyznamenaní – Radom republiky.Ako poslušný kolaborant s komunistickým režimom vystúpil v Československej televízii proti účasti veriacich na sviečkovej demonštrácii, ktorá sa uskutočnila 25. marca 1988 v Bratislave.